Aircraft Industries, a.s.  
LET Kunovice| Forma | akcinė bendrovė |
| Pramonė | aviacinė |
| Įkurta | 1938 m. |
| Centrinė būstinė | Kunovicė, Čekija |
| Svarbiausi darbuotojai | Ilona Plaškova |
| Produkcija | komerciniai orlaiviaikariniai orlaiviai |
| Tinklalapis | www.let.cz |

**LET Kunovice**, *Aircraft Industries, a.s.* – Čekijos (anksčiau – Čekoslovakijos) orlaivių gamybos kompanija. Žinomiausias jos gaminamas lėktuvas yra *Let L-410 Turbolet* (pagaminta virš 1100 vnt.). Kompanijos būstinė yra Kunovicėje. Šiuo metu yra Rusijos korporacijos *Уральская горно-металлургическая компания* (*УГМК*) dukterinė įmonė.

Istorija
--------

1936 m. koncernas *Škodovy závody* Kunicėje pradėjo orlaivių gamyklos statybas. Prieš Antrąjį pasaulinį karą ir jo metu nebaigta statyti gamykla veikė kaip remonto dirbtuvės. Pasibaigus karui gamykla buvo nacionalizuota ir 1950–1953 m. pastatyta naujai.

1957–1967 m. ji vadinosi *SPP* (*Strojírny první pětiletky* 'Pirmojo penkmečio mašinų gamykla'). 1967 m. vėl imtas naudoti pavadinimas *LET*. Tada gamykla gamino mokomuosius treniruočių lėktuvus C-11 (tarybiniai *Jakovlev Jak-11*, pagal licenciją), taip pat daugiatikslius lėktuvus *Aero Ae 45* ir *Aero Ae 45.*

1957 m. kompanija ėmė konstruoti lengvąjį daugiatikslį lėktuvą *Let L-200 Morava*, 1961 m. – žemės ūkio lėktuvą *Zlin Z-37 Cmelak*. Abu buvo komerciškai sėkmingi. Keletą metų gamino ir reaktyvinį mokomąjį lėktuvą *L-29*.

Daug metų kompaniją kūrė ir gamino sklandytuvus (*Zlín Z 22*, *Z 124 Galánka*, *LF 109 Pioneer*, *Z 425 Šohaj*). Populiariausi LET gamybos sklandytuvai buvo *Blanikai* – *L-13 Blaník*, *L-23 Super Blaník* ir *L-33 Solo*.

7-tą dešimtmetį LET inžinieriai sukonstravo 19 vietų keleivinį turbosraigtinį lėktuvą *Let L-410 Turbolet*, kurių pagamino virš 1100 vienetų. Šis populiarus lėktuvas ne sykį buvo modernizuotas, naujausios jo modifikacijos *L-410UVP-E20* ir *L-420* yra sertifikuotos (pirmoji – EASA, antroji – FAA).

Lėktuvo *Let L-610* prototipinis egzempliorius buvo demonstruotas *Paris Airshow*. Šis modelis negamintas dėl finansavimo stokos.

Metaliniai sklandytuvai *LET L-13 Blaník* buvo masiškiausiai gaminami (nuo 1958 m. jų pagamino virš 3000). 2005 m. juos vis dar gamino, kaip ir modelį *Let L-23 Super Blaník*.

2008 m. 51% kompanijos akcijų nupirko kompanija „Ural Mining and Metallurgical Company" (UGMK).

Produkcija
----------

### Lėktuvai

* Let L-200 Morava
* Let L-410 Turbolet
* Let L-610
* LET C-11 - čekiška tarybinio *Jakovlev Jak-11* versija.

### Sklandytuvai

* LET L-13 Blanik
* LET L-23
* LET L-33
* Let LF-109 Pionyr
* LET TG-10

Galerija
--------

* Let L-410 TurboletLet L-410 Turbolet
* L-410 Perto oro uoste (Australija)L-410 Perto oro uoste (Australija)
* Let L-410 Turbolet Nikolskojės oro uoste (Komandoro salos, Rusija)Let L-410 Turbolet Nikolskojės oro uoste (Komandoro salos, Rusija)
* Let L-200 Morava Vengrijos aviacijos muziejujeLet L-200 Morava Vengrijos aviacijos muziejuje
* Lėktuvas Let L-610Lėktuvas Let L-610
* Sklandytuvas LET L-13Sklandytuvas LET L-13

Nuorodos
--------

1. ↑  Контакты – Адрес компании
2. ↑  На чешском заводе Aircraft Industries произошла стрельба Archyvuota kopija 2014-02-03 iš Wayback Machine projekto.
3. ↑  Zmizí značka Czech Made z oblohy? | TECHNIK.IHNED.CZ – Stroje a nástroje, nové technologie Archyvuota kopija 2012-07-17 iš Wayback Machine projekto.
4. ↑  „Russia’s OAK Poised to Acquire LET Kunovice". *InvestIQ*. 1 September 2009. Nuoroda tikrinta 22 February 2012.